ก้าวคนละก้าว: ก้าวที่หลงทาง (1)
กรณีแคมเปญก้าวคนละก้าวของ ตูน บอดี้สแลม ที่ต้องการระดมทุน 700 ล้านบาทเพื่อช่วยเหลือ 11 โรงพยาบาลรัฐก่อให้เกิดกระแสดราม่ามากมายประชาชนส่วนหนึ่งให้การสนับสนุนแคมเปญนี้ ขณะที่ประชาชนอีกส่วนหนึ่งแสดงความไม่เห็นด้วยแม้เจตนาของการระดมทุนนี้เพื่อช่วยเหลือโรงพยาบาลที่ขาดแคลนเงิน แต่เราต้องมองให้เห็นว่า สิ่งใดเป็นสาเหตุของการขาดแคลนเงินของโรงพยาบาลปัญหาการขาดแคลนเงินของหน่วยงานรัฐเกิดจากหลายสาเหตุ เช่น การหารายได้ การจัดสรรงบประมาณ และการทุจริต1. การหารายได้: แต่ละปีรัฐบาลจะจัดเก็บภาษีจากประชาชน ขณะที่รัฐวิสาหกิจมีหน้าที่นำส่งรายได้ให้รัฐ หลายคนอาจสงสัย แต่ละปีเราจัดเก็บรายได้เท่าไร่ ?ข้อมูลจากกระทรวงการคลังแสดงให้เห็นถึงการจัดเก็บรายได้ช่วงเดือนตุลาคม พ.ศ. 2559-กันยายน พ.ศ. 2560 กว่า 2.35 ล้านล้านบาทรายได้เหล่านี้มาจากกรมสรรพากรกว่า 1.79 ล้านล้านบาท เช่น ภาษีมูลค่าเพิ่ม ภาษีเงินได้บุคคลธรรมดา และภาษีเงินได้นิติบุคคล- ภาษีมูลค่าเพิ่ม (VAT) กว่า 742199 ล้านบาท- ภาษีเงินได้นิติบุคคลกว่า 625978 ล้านบาท- ภาษีเงินได้บุคคลธรรมดากว่า 314892 ล้านบาทปัจจุบันกระทรวงการคลังใช้วิธีสุ่มตรวจการเสียภาษีเป็นรายกรณี เนื่องจากไทยขาดเทคโนโลยีระดับสูงที่จะตรวจสอบการเสียภาษี ส่งผลให้เกิดการเลี่ยงภาษีจำนวนมาก เช่น การออกใบกำกับภาษีปลอม และการตกแต่งบัญชีหากรัฐลงทุนในเทคโนโลยีตรวจสอบภาษีระดับสูงจะช่วยให้กระทรวงการคลังสามารถจัดเก็บภาษีมากขึ้น นี่คือวิธีการแก้ปัญหาเพื่อหารายได้อย่างเต็มเม็ดเต็มหน่วยหลายรัฐวิสาหกิจ เช่น การบินไทย ทีโอที และการรถไฟแห่งประเทศไทย ประสบภาวะขาดทุนมหาศาลในแต่ละปี สร้างภาระให้กับงบประมาณรัฐจำนวนมากการขาดทุนของรัฐวิสาหกิจเหล่านี้เกิดจากหลายสาเหตุ เช่น การขาดความสามารถในแข่งขันกับเอกชน และการทุจริตในองค์กรหากรัฐแปรรูปรัฐวิสาหกิจเหล่านี้ให้กับเอกชน โดยรัฐถือหุ้นในสัดส่วนที่น้อยกว่าจะช่วยให้เอกชนมีอำนาจในการบริหารมากขึ้น ปัญหาเหล่านี้จะได้รับการแก้ไข ขณะที่รัฐมีภาระการอุดหนุนน้อยลง
 กรณีแคมเปญก้าวคนละก้าวของ ตูน บอดี้สแลม ที่ต้องการระดมทุน 700 ล้านบาทเพื่อช่วยเหลือ 11 โรงพยาบาลรัฐก่อให้เกิดกระแสดราม่ามากมาย ประชาชนส่วนหนึ่งให้การสนับสนุนแคมเปญนี้
ก้าวคนละก้าว,ตูน บอดี้สแลม,มาตรการการจัดเก็บภาษ๊,รัฐวิสาหกิจ,เอกชัย หงส์กังวาน